14.3.2022.
LV
Eiropas Savienības Oficiālais Vēstnesis
L 85/7
(6)
Iestāde 2015. gada 27. janvāra atzinumā (4) secināja, ka, ievērojot ierosinātos izmantošanas nosacījumus, citronskābe, ko producējis Aspergillus niger DSM 25794 vai CGMCC 4513/CGMCC 5751, vai CICC 40347/CGMCC 5343, kaitīgi neietekmē ne dzīvnieku veselību, ne patērētāju drošību, ne vidi.
Tā arī secināja, ka piedeva potenciāli bīstami iedarbojas uz ādu, gļotādām, acīm un ka eksponēšanās ieelpojot ir riskanta.
Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību.
Iestāde arī secināja, ka piedevai ir potenciāls regulēt barības skābumu.
Taču, lai gan piedeva ir vispāratzīts pārtikas konservants, tās konservējošo īpašību iedarbīgums nav pietiekami pierādīts, jo pētījuma plāna analīze nesniedz statistisku analīzi.
(7)
Neraugoties uz iesniegto pētījumu statistisko pierādījumu trūkumiem, tika uzskatīts, ka par šo vielu kā par iedarbīgu konservantu pietiekami liecina atļauja, kas ar Komisijas Regulas (EK) Nr. 429/2008 (5) nosacījumiem dota šo vielu tajā pašā funkcijā lietot pārtikā.
(8)
Iestāde 2014. gada 1. jūlija atzinumā (6) un 2015. gada 8. septembra atzinumā (7) secināja, ka, ievērojot ierosinātos izmantošanas nosacījumus, sorbīnskābe un kālija sorbāts kaitīgi neietekmē ne dzīvnieku veselību, ne patērētāju drošību, ne vidi.
Tā arī secināja, ka šīs piedevas kairina ādu, acis un elpceļus.
Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevu lietotāju, veselību.
Iestāde arī secināja, ka sorbīnskābe un kālija sorbāts ir pārtikas piedevas, ko Savienībā atļauts izmantot par konservantiem.
Ja tās tiek lietotas salīdzināmā koncentrācijā un ar līdzīgiem nosacījumiem, ir pamatoti gaidīt, ka tāda pati iedarbība kā pārtikā tiks novērota arī barībā.
(9)
Iestāde 2012. gada 1. februāra atzinumā (8) un 2021. gada 6. maija atzinumā (9) secināja, ka, ievērojot ierosinātos izmantošanas nosacījumus, etiķskābe, nātrija diacetāts un kalcija acetāts kaitīgi neietekmē ne dzīvnieku veselību, ne patērētāju drošību, ne vidi.
Tā arī secināja, ka atšķaidīta skābe tiek uzskatīta par kairinātāju, savukārt augstākā koncentrācijā tā ir kodīga viela un ir īpaši bīstama acīm.
Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību.
Iestāde arī secināja, ka etiķskābe, nātrija diacetāts un kalcija acetāts ir pārtikas piedevas, ko Savienībā atļauts izmantot par konservantiem.
Ja tās tiek lietotas salīdzināmā koncentrācijā un ar līdzīgiem noteikumiem, ir pamatoti gaidīt, ka tāda pati iedarbība kā pārtikā tiks novērota arī barībā.
(10)
Iestāde 2011. gada 16. novembra atzinumā (10) secināja, ka, ievērojot ierosinātos izmantošanas nosacījumus, propionskābe, kalcija propionāts un amonija propionāts kaitīgi neietekmē ne dzīvnieku veselību, ne patērētāju drošību, ne vidi.
Tā arī secināja, ka propionskābe un nātrija propionāts, kalcija propionāts un amonija propionāts ir kodīgi ādai, gļotādām un acīm.
Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevu lietotāju, veselību.
Iestāde arī secināja, ka propionskābei, nātrija propionāts, kalcija propionāts un amonija propionāts ir potenciāli barības konservanti.
(4) EFSA Journal 2015, 13(2):4009 un EFSA Journal 2015, 13(2):4010.
(5) Komisijas Regula (EK) Nr. 429/2008 (2008. gada 25. aprīlis), ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr.
1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 57. lpp.).
(6) EFSA Journal 2014, 12(7):3792.
(7) EFSA Journal 2015, 13(9):4239.
(8) EFSA Journal 2012, 10(2):2571.
(9) EFSA Journal 2021, 19(5):6615.
(10) EFSA Journal 2011, 9(12):2446.